Ο βασιλιάς των λιονταριών

(The Lion King)

Ο Σίμπα είναι ένα θαρραλέο, ανέμελο λιονταράκι που ανυπομονεί να γίνει βασιλιάς, ακολουθώντας τις διδαχές του πατέρα του, βασιλιά Μουφάσα, σχετικά με τον «Κύκλο της Ζωής». Όμως, ο Σκαρ, ο δολοπλόκος θείος του, έχει τα δικά του σατανικά σχέδια: προκειμένου να ανέβει ο ίδιος στο θρόνο, αποφασίζει να προκαλέσει το θάνατο του Μουφάσα, οδηγώντας παράλληλα στην εξορία τον Σίμπα, ο οποίος θεωρεί τον εαυτό του υπεύθυνο για το χαμό του πατέρα του. Ολομόναχος και γεμάτος ενοχές, ο Σίμπα σύντομα βρίσκει συντροφιά στις αναζητήσεις του τον Τιμόν και τον καλόκαρδο φίλο του, Πούμπα. Ο ελεύθερος και περιπετειώδης χαρακτήρας τους, παρασέρνει τον Σίμπα σε μια καθημερινότητα με στυλ «Hakuna Matata», ως τη στιγμή που η Νάλα, η παιδική του φίλη, επανεμφανίζεται στη ζωή του, υπενθυμίζοντάς του την πραγματική του αποστολή και το πεπρωμένο του...

H μαγευτική ιστορία του μικρού λιονταριού θα σας ταξιδέψει στο μεγαλείο του «Κύκλου της Ζωής» συντροφιά με αξιολάτρευτους ήρωες, και θα σας γεμίσει την καρδιά σας συγκίνηση αλλά και μεγάλη χαρά. Απολαύστε μοναδικές σκηνές, όπως ο ξεκαρδιστικός χορός «Χακούνα Ματάτα» με τον Τιμόν και τον Πούμπα, αλλά και τη στιγμή που ο Σίμπα παίρνει τη θέση που του αξίζει στην κορυφή του Περήφανου Βράχου. Μαγευτικά κινούμενα σχέδια, αξέχαστη μουσική που τιμήθηκε με 2 OSCAR® (Καλύτερης Μουσικής & Καλύτερο Τραγούδι, 1995) και μια πολύτιμη ιστορία που παραμένει αναλλοίωτη στο χρόνο, έρχονται στις οθόνες σας.

**Πρωτότυπη έκδοση** 1994